《雨过前轩偶记》
宋代·刘敞

江南羁客怀乡墅，晓起前轩对零雨。清波满目如鉴中，绕岸高松十馀树。

砌旁芳草似汀洲，巉岩殿角飞红楼。沈光倒影入浪底，宛是若邪溪上头。

薄雾疏烟迷近远，水色谁能辨深浅。忽惊谢去尘中游，不知正自居京辇。

何人草服倚长松，回头误问钓鱼翁。眼前景致偶相同，岂异仙术游壶中。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。